Source: http://www.numeris.com.ro/HG/HG%201777%202004.htm
Timestamp: 2018-08-18 02:52:10+00:00
Document Index: 5519343

Matched Legal Cases: ['Hotărâre nr. 1777', 'Hotărâre nr. 870', 'Hotărâre nr. 1339', 'Articolul 1', 'Hotărâre nr. 1339', 'Articolul 1']

HG 1777 2004
HG 1777 2004 restrictii de circulatie
Government Decision 1777/2004 - Regierungsbeschluss 1777/2004
keylinks: vehicul, zile de sărbătoare legală, vehicul destinat exclusiv transportului de persoane, ANEXE
Hotărâre nr. 1777 din 21/10/2004 privind introducerea restricţiei de circulaţie pe unele sectoare de drumuri naţionale europene (E) pentru vehiculele rutiere, altele decât cele destinate exclusiv transportului de persoane, în zilele de sâmbătă, duminică şi de sărbătoare legală, Publicat in Monitorul Oficial, Partea I nr. 1029 din 08/11/2004, Intrare in vigoare: 08.12.2004
În temeiul art. 108 din Constituţia României, republicată, al art. 4 alin. (2) lit. e) din Ordonanţa Guvernului nr. 44/1997 privind transporturile rutiere, aprobată cu modificări şi completări prin Legea nr. 105/2000, cu modificările ulterioare, şi al art. 44 alin. (2) din Ordonanţa Guvernului nr. 43/1997 privind regimul drumurilor, republicată, cu modificările şi completările ulterioare,
Art. 1. - (1) Se introduce restricţia de circulaţie pe unele sectoare de drumuri naţionale europene (E) pentru vehiculele rutiere cu masa totală maximă autorizată mai mare de 7,5 tone, altele decât cele destinate exclusiv transportului de persoane, în zilele de sâmbătă şi duminică, în perioadele din an şi în intervalele orare prevăzute în anexa nr. 1*).
(2) Restricţia prevăzută la alin. (1) se aplică şi în zilele de sărbătoare legală în tot cursul anului între orele 6,00-22,00.
(3) Pentru sectorul de drum naţional prevăzut la poziţia1 din anexa nr. 1, restricţia prevăzută la alin. (1) se aplică pentru vehiculele rutiere cu masa totală maximă autorizată mai mare de 3,5 tone, altele decât cele destinate exclusiv transportului de persoane.
Modificat de Hotărâre nr. 870 din 01/08/2007
Art. 2. - În înţelesul prezentei hotărâri, termenii şi expresiile de mai jos se definesc după cum urmează:
- vehicul - orice autovehicul rutier, având cel puţin două axe sau un ansamblu format dintr-un autovehicul şi semiremorcă ori remorcă tractată de acesta;
- zile de sărbătoare legală - zilele în care nu se lucrează, aşa cum sunt prevăzute la alin. (1) al art. 134 din Legea nr. 53/2003 - Codul muncii, cu modificările ulterioare. Acestea sunt:
b) prima şi a doua zi de Paşti;
Completat de Hotărâre nr. 1339 din 22/10/2008 Articolul 1 la 13/11/2008
Art. 3. - (1) Se interzice circulaţia vehiculelor rutiere prevăzute la art. 1, în perioadele din an şi în intervalele orare prevăzute în anexa nr. 1.
(2) Circulaţia vehiculelor neînmatriculate, chiar dacă sunt înregistrate la autorităţile locale, este interzisă în zilele de sâmbătă, duminică şi de sărbătoare legală, în perioadele din an şi în intervalele orare prevăzute în anexa nr. 1.
Art. 4. - (1) Se exceptează de la prevederile art. 1 vehiculele deţinute de unităţile Ministerului Apărării Naţionale, de unităţile Ministerului Administraţiei şi Internelor, de serviciile de ambulanţă, de serviciile publice comunitare pentru situaţii de urgenţă, aşa cum sunt definite în Ordonanţa Guvernului nr. 88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, aprobată cu modificări şi completări prin Legea nr. 363/2002, cu modificările şi completările ulterioare, vehiculele care efectuează transporturi în interesul NATO sau al Parteneriatului pentru Pace, aşa cum sunt definite în Legea nr. 23/1996 pentru ratificarea Acordului dintre statele părţi la Tratatul Atlanticului de Nord şi celelalte state participante la Parteneriatul pentru Pace cu privire la statutul forţelor lor şi a protocolului adiţional, încheiate la Bruxelles la 19 iunie 1995, vehiculele deţinute de instituţii ale statului cu atribuţii în securitatea şi siguranţa naţională, vehiculele deţinute de Compania Naţională de Autostrăzi şi Drumuri Naţionale din România - S.A., denumită în continuare C.N.A.D.N.R., precum şi vehiculele care efectuează transporturile prevăzute în anexa nr. 2.
(2) Transporturile prevăzute în anexa nr. 2, care nu se supun restricţiei de circulaţie, se pot efectua dacă sunt îndeplinite următoarele condiţii:
a) încărcătura se încadrează în una dintre categoriile prevăzute şi este justificată prin documente de însoţire a mărfii, în cazul persoanelor juridice;
b) încărcătura se încadrează în una dintre categoriile prevăzute şi este justificată prin certificat de producător, în cazul persoanelor fizice române;
c) marfa transportată ocupă cel puţin jumătate din capacitatea de încărcare a vehiculului;
d) deţin foaia de parcurs şi, dacă este cazul, ordinul de intervenţie, semnate de conducătorul unităţii sau de persoana desemnată.
Modificat de Hotărâre nr. 1339 din 22/10/2008 Articolul 1 la 13/11/2008
Art. 5. - C.N.A.D.N.R. va realiza semnalizarea corespunzătoare a sectoarelor de drum supuse interdicţiei de circulaţie, cu avizul poliţiei rutiere, şi va informa participanţii la trafic asupra restricţiilor impuse prin prezenta hotărâre.
Art. 6. - Constituie contravenţii şi se sancţionează cu amendă următoarele fapte:
a) încălcarea prevederilor art. 3, cu amendă de la 20.000.000 lei la 40.000.000 lei;
b) încălcarea prevederilor art. 4 alin. (2), cu amendă de la 6.000.000 lei la 20.000.000 lei.
Art. 7. - Constatarea contravenţiilor şi aplicarea sancţiunilor prevăzute la art. 6 se fac de către:
a) personalul împuternicit din cadrul C.N.A.D.N.R.;
b) personalul din cadrul Ministerului Administraţiei şi Internelor care îndrumă, supraveghează şi controlează circulaţia pe drumurile publice.
Art. 8. - Contravenţiilor prevăzute la art. 6 le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările ulterioare.
Art. 9. - Anexele nr. 1 şi 2 fac parte integrantă din prezenta hotărâre.
Art. 10. - Anexele nr. 1 şi 2 pot fi modificate prin ordin al ministrului transporturilor, construcţiilor şi locuinţei şi al ministrului administraţiei şi internelor.
Art. 11. - Prevederile prezentei hotărâri intră în vigoare la 30 de zile de la data publicării în Monitorul Oficial al României, Partea I.
de drumuri naţionale europene (E) restricţionate din punct de vedere al circulaţiei vehiculelor
rutiere cu masa totală maximă autorizată mai mare de 7,5 tone, altele decât cele destinate exclusiv
transporturilor de persoane, în zilele de sâmbătă, duminică şi de sărbătoare legală**), precum şi
perioadele şi intervalele orare supuse restricţiei pentru zilele de sâmbătă şi duminică
┌────┬─────────┬─────────────────────────────────────────────────────┬────────────────────────┬─────────────┐
│Nr. │ DN │ Traseul │ Perioada din an │ Intervalul │
│crt.│ │ │ │ orar │
├────┼─────────┼─────────────────────────────────────────────────────┼────────────────────────┼─────────────┤
│ 1. │DN 1*) │Bucureşti - Ploieşti │01 ianuarie-31 decembrie│00:00 - 24:00│
│ 2. │DN 1 │Ploieşti - Braşov │01 ianuarie-31 decembrie│00:00 - 24:00│
│ 3. │DN 2 │Centura Bucureşti - Urziceni (int. cu DN 2A) │ 15 iunie-15 septembrie │08:00 - 20:00│
│ 4. │DN 2A │Urziceni (int. cu DN 2) - Slobozia │ 15 iunie-15 septembrie │08:00 - 20:00│
│ 5. │DN 2A │Slobozia - Hârşova - Constanţa │ 15 iunie-15 septembrie │06:00 - 22:00│
│ 6. │DN 39***)│Constanţa - Mangalia │ 15 iunie-15 septembrie │06:00 - 22:00│
│ 7. │DN 5 │Centura Bucureşti - Giurgiu │ 15 iunie-15 septembrie │06:00 - 22:00│
│ 8. │A 1 │Centura Bucureşti - Piteşti (int. cu DN 65B) │ 15 iunie-15 septembrie │07:00 - 22:00│
│ 9. │A 2 │Centura Bucureşti - Lehliu │ 15 iunie-15 septembrie │07:00 - 22:00│
│10. │DN 1 │Veştem (int. cu DN 7) - Sibiu - Sebeş - Alba Iulia - │ 15 iunie-15 septembrie │08:00 - 20:00│
│ │ │Cluj Napoca - Oradea │ │ │
│11. │DN 13 │Braşov - Sighişoara - Tg. Mureş (int. cu DN 15) │ 15 iunie-15 septembrie │08:00 - 20:00│
│12. │DN 15 │Turda (int. cu DN 1) - Tg. Mureş (int. cu DN 13) │ 15 iunie-15 septembrie │08:00 - 20:00│
│13. │DN 19A │Supuru de Sus (int. cu DN 1F) - Satu Mare │ 15 iunie-15 septembrie │08:00 - 20:00│
│14. │DN 1F │Cluj Napoca - Zalău - Supuru de Jos (int. cu DN 19 A)│ 15 iunie-15 septembrie │08:00 - 20:00│
│15. │DN 2 │Urziceni (int. cu DN 2A) - Buzău - Focşani - Bacău - │ 15 iunie-15 septembrie │08:00 - 20:00│
│ │ │Roman - Suceava │ │ │
│16. │DN 21 │Slobozia - Bărăganul - Brăila (int. cu DN 2B) │ 15 iunie-15 septembrie │08:00 - 20:00│
│17. │DN 24 │Tişita (int. cu DN 2) - Tecuci - Bârlad - Crasna │ 15 iunie-15 septembrie │08:00 - 20:00│
│ │ │(int. cu DN 24B) │ │ │
│18. │DN 24B │Crasna (int. cu DN 24) - Huşi │ 15 iunie-15 septembrie │08:00 - 20:00│
│19. │DN 28 │Săbăoani (int. cu DN 2) - Tg. Frumos - Iaşi │ 15 iunie-15 septembrie │08:00 - 20:00│
│20. │DN 2B │Brăila (int. cu DN 21) - Galaţi │ 15 iunie-15 septembrie │08:00 - 20:00│
│21. │DN 65 │Piteşti (int. cu DN 65B) - Slatina - Craiova │ 15 iunie-15 septembrie │08:00 - 20:00│
│22. │DN 66 │Tg. Jiu - Haţeg - Simeria (int. cu DN 7) │ 15 iunie-15 septembrie │08:00 - 20:00│
│23. │DN 7 │Piteşti (int. cu DN 65) - Rm. Vâlcea - Veştem │ 15 iunie-15 septembrie │08:00 - 20:00│
│ │ │(int. cu DN 1) │ │ │
│24. │DN 7 │Sebeş (int. cu DN 1) - Deva - Arad │ 15 iunie-15 septembrie │08:00 - 20:00│
│25. │DN 79 │Arad - Chişineu Criş - Oradea │ 15 iunie-15 septembrie │08:00 - 20:00│
└────┴─────────┴─────────────────────────────────────────────────────┴────────────────────────┴─────────────┘
*) Se aplică vehiculelor cu masa totală maximă autorizată mai mare de 3,5 t în zilele de sâmbătă, duminică şi de sărbătoare legală, pentru întreaga perioadă a anului.
**) Pentru zilele de sărbătoare legală din tot cursul anului restricţia se va aplica între orele 6,00-22,00.
***) Se aplică în zilele de duminică în perioada 15 iunie-15 septembrie şi în zilele de sărbătoare legală din tot cursul anului.
transporturilor care nu se supun restricţiei de circulaţie,
conform art. 4 alin. (2) din hotărâre
A. Transporturi de animale vii şi de produse perisabile de origine animală şi vegetală:
11. broaşte, melci vii;
13. animale de companie (câini, pisici, maimuţe).
II. Carne şi preparate din carne:
1. carne, indiferent de specie, inclusiv vânat, refrigerată şi congelată;
III. Lapte şi produse lactate:
2. produse lactate proaspete (iaurt, chefir, frişcă, smântână şi altele);
4. unt, margarină;
5. îngheţată.
IV. Ouă şi produse din ouă:
2. ouă pentru incubaţie;
V. Peşte şi produse din peşte:
1. peşte refrigerat şi congelat;
2. icre de peşte;
3. ouă embrionate de peşte;
4. preparate din peşte, cu termen de valabilitate de maximum o săptămână;
VI. Pulpe de broască, raci, melci, midii, stridii, scoici şi altele, în stare proaspătă
VIII. Pâine şi produse de panificaţie proaspete
IX. Produse biologice şi medicamente de uz veterinar
1. fructe şi legume proaspete;
2. material săditor destinat plantării (răsaduri, puieţi de pomi, bulbi, rizomi, stoloni, drajoni, cepe, butaşi şi altele asemenea);
B. Deplasarea vehiculelor care participă la intervenţii în caz de fenomene naturale care afectează căile de comunicaţii şi telecomunicaţii, zone locuite şi obiective de interes naţional
D. Transportul de echipamente de prim ajutor şi ajutoare umanitare în cazul unor calamităţi sau dezastre naturale
E. Transporturi poştale
F. Transporturi pentru distribuirea de carburanţi
G. Transporturi de mărfuri sub temperatura controlată.